کروناویروسلا باغلی یارانان پروبلئم بوتون دونیا فوتبولونا تأثیر ائدیب”.
بونو تورکیه فوتبول فدراسیونونون صدری نیهات اؤزدمیر دئییب.
کروناویروس پاندمیسی سببیندن دایان‌دیریلان تورکیه سوپر لیگی‌نین عاقبتی ایله باغلی اؤزدمیر بو گون ایجلاس کئچیریب.
او، سوپر لیگین ژوئن آیی نین 12-ده برپا اولوناجاغینی آچیقلاییب: “فوتبولون اوینانیلماسی اوچون بوتون پروتوکول‌لار حاضیرلانیب. شامپیوناتیمیزین تاماملانماسی اوچون بو گونه قدر ایستر گنج‌لر و ایدمان ناظیریمیز، ایسترسه ده یوفا و فیفا ایله موذاکیره آپاردیق. آرتیق بیر یول خریطه‌سی جیزمیشیق. هله‌لیک الیمیزده فرق‌لی سناریولار وار. اما حاضیرکی دورومدا سوپرلیگ ده داخیل اولماقلا، بوتون لیگ لریمیزی 12-14 ژوئن تاریخ‌لرینده برپا ائتمک قرارینا گلمیشیک”.
اؤزدمیر مؤوسومون قالان موسابیقه لری‌نین کئچیریلمه‌سی اوچون ال لریندن گلنی ائده‌جک‌لرینی بیلدیریب. باشقان ژوئیه نین 26-دا سوپر لیگی یئکونلاشدیرماغی پلانلاشدیردیق‌لارینی علاوه ائدیب: “همچنین آوقوستدا دا شامپیونلار لیگی‌نین فینال موسابیقه سینی قبول ائدجگیمیزه اینانیرام”.
